section_heading: Počeci kluba pod Tomom Coughlinom
paragraph_text: Povijest Jaguarsa počinje 1993. godine kada grad Jacksonville dobiva (uz Charlotte u Sj. Carolini) NFL momčad nakon odluke lige o proširenju.<ref><ref> Do 1993. postojale su razne mogućnosti preseljenja neke druge momčadi u Jacksonville (npr. Baltimore Coltsi, New Orleans Saintsi, Houston Oilersi), ali ni jedna se nije ostvarila. Jacksonville je 1993. čak i smatran kao najmanje izgledan kandidat o dobivanju momčadi, ali ipak u izboru pobjeđuje gradove Baltimore, St. Louis i Memphis (sva ta tri grada danas imaju ili su imali svoju momčad u NFL ligi). Za prvog glavnog trenera bio je izabran Tom Coughin, dotadašnji trener u ekipi sveučilišta Boston College.